KARAMAZOV-III-Web	En remeter-se, damb tota claretat e certitud, coma responsa as nòstes preguntes, mos a condat se com, quan gessec deth pòrge, entenec un bronit procedent deth uart, per çò que decidic apressar-se ada eth a trauèrs deth brescat dubèrt; un còp aquiu, abantes quitament de desnishar-vos a vos ena escurina, en tot aluenhar-vo'ne ath mès córrer, sivans auetz declarat vos madeish, dera hièstra dubèrta a on auíetz campat ath vòste pair, Grigori mos a condat que balhèc un còp de uelh ena quèrra e se fixèc, efectiuaments, qu'aguesta hièstra ère dubèrta, mès qu'ath madeish temps, plan mès apròp d'eth, vedec tanben dubèrta de land en land, era pòrta que, sivans vos, aurie estat barrada tant que vos vos estèretz en uart.